สังคมข่าวหุ้น
*ดัชนีตลาดหุ้นไทยปิดที่ระดับ 1,646.68 จุด เพิ่มขึ้น 13.12 จุด มูลค่าการซื้อขาย 51,082.72 ล้านบาท ต้องติดตามงานไทยแลนด์โฟกัส วันที่ 28-30 ส.ค.นี้ ที่จะมีผู้บริหารของบริษัทจดทะเบียนกว่า 100 บริษัท มาให้ข้อมูลผลการดำเนินงานและแนวทางธุรกิจแก่ผู้ลงทุนสถาบันต่างประเทศอย่างใกล้ชิด รวมถึงมาตรการกระตุ้นเศรษฐกิจในส่วนของการส่งออกและการลงทุน
25 ส.ค. 2562

สโนว์แมน
*ดัชนีตลาดหุ้นไทยปิดที่ระดับ 1,646.68 จุด เพิ่มขึ้น 13.12 จุด มูลค่าการซื้อขาย 51,082.72 ล้านบาท ต้องติดตามงานไทยแลนด์โฟกัส วันที่ 28-30 ส.ค.นี้ ที่จะมีผู้บริหารของบริษัทจดทะเบียนกว่า 100 บริษัท มาให้ข้อมูลผลการดำเนินงานและแนวทางธุรกิจแก่ผู้ลงทุนสถาบันต่างประเทศอย่างใกล้ชิด รวมถึงมาตรการกระตุ้นเศรษฐกิจในส่วนของการส่งออกและการลงทุน
*BEM ลุ้นวันนี้ “ปลัดคมนาคม” เคาะผลสรุปขยายสัมปทานทางด่วน BEM แลกยุติทุกข้อพิพาทกทพ. ก่อนชง “ศักดิ์สยาม” พิจารณาวันที่ 27 ส.ค. 2562 โบรกฯ มองจะเดินหน้าแนวทางการขยายสัมปทานไปตามการเจรจาเดิม คือ 15 ปี+15 ปี มีการก่อสร้าง double deck เพราะเป็นการเจรจาที่จะได้ประโยชน์ทั้ง 2 ฝ่าย อีกทั้ง ทางกรรมาธิการฯ ก็มีมติเสียงข้างมากให้ต่อสัมปทานแลกกับการยุติทุกข้อพิพาทที่มีมูลค่ารวมสูงถึง 1.3 แสนล้านบาท แต่หากไม่ต่อสัมปทานกับ BEM เชื่อว่าราคาหุ้น BEM จะปรับลดลงประมาณ 10% หรือลดลง 1.50 บาท เพื่อรับกับปัจจัยนี้และจะไม่ลดลงไปมากกว่านั้น เนื่องจากสุดท้าย BEM ก็ยังได้ประโยชน์ เพราะหากรัฐไม่ต่อสัญญาสัมปทาน ก็ต้องจ่ายเงินชำระหนี้ที่แพ้คดีให้ BEM อยู่ดี
*RATCH-EGCO ประกาศจ่ายปันผลระหว่างกาล จากผลการดำเนินงานงวด 6 เดือนแรกปี 2562 โดย RATCH อัตราหุ้นละ 1.15 บาท ขึ้นเครื่องหมาย XD วันที่ 6 ก.ย. 2562 คิดเป็นดิวิเดนด์ ยีลด์ ราว 1.59% จากราคาปิดล่าสุดที่ 72 บาท และ EGCO จ่ายปันผลอัตราหุ้นละ 3.25 บาท ขึ้นเครื่องหมาย XD วันที่ 5 ก.ย. 2562 คิดเป็นดิวิเดนด์ ยีลด์ ราว 1% จากราคาปิดล่าสุดที่ 334 บาท หุ้นกลุ่มโรงไฟฟ้าจัดเป็นหุ้นที่เหมาะกับลงทุนระยะยาวเพื่อรับเงินปันผล
*CPN ยืนยันโครงการ เซ็นทรัล วิลเลจ (Central Village) ลักชัวรี เอาต์เล็ต ระดับโลกแห่งแรกในประเทศไทย ที่สมุทรปราการ ใกล้สนามบินสุวรรณภูมิ มูลค่าโครงการกว่า 5,000 ล้านบาท บนพื้นที่ 100 ไร่ (พื้นที่โครงการ 40,000 ตารางเมตร) ดำเนินการทุกขั้นตอนถูกต้องตามกฎหมาย โดยได้รับอนุญาตจากหน่วยงานที่มีอำนาจหน้าที่รับผิดชอบ พร้อมย้ำเตรียมเปิดให้บริการอย่างเป็นทางการวันที่ 31 ส.ค.นี้ ซึ่งขนแบรนด์ดังระดับโลกกว่า 130 แบรนด์ ที่จะทยอยเปิดสโตร์ภายในโครงการดังกล่าว นักลงทุนไม่ต้องกังวลเลย
*WHA มั่นใจปีนี้ยอดขายที่ดินจะทำได้ตามเป้าหมายที่ตั้งไว้ 1,600 ไร่ แบ่งเป็นยอดขายที่ดินในไทย 1,400 ไร่ และที่เวียดนามอีก 200 ไร่ ขานรับการส่งเสริมลงทุน EEC พร้อมรับผลบวกสงครามการค้าระหว่างสหรัฐฯ และจีน ทำให้เกิดการย้ายฐานการลงทุนครั้งใหญ่ ประกอบกับนโยบายของภาครัฐมีความชัดเจนว่าพร้อมดึงนักลงทุนต่างชาติเข้ามาลงทุนในไทย โชว์ยังมีสต๊อกที่ดินในมืออีก 1 หมื่นไร่ที่รอการขาย ล่าสุดเซ็นขายที่ดิน 56 ไร่ให้ GESAC นักลงทุนรายใหญ่จากจีนไปแล้ว
*SEAFCO ส่งซิกแนวโน้มธุรกิจแจ่ม! คาดช่วงครึ่งปีหลัง ยังมีงานที่จะร่วมประมูลอีกจำนวนมาก โดยเตรียมยื่นประมูลงานใหม่กว่า 91 โครงการ มูลค่ารวมประมาณ 1.9 หมื่นล้านบาท ส่วนทั้งปี 2562 มั่นใจรายได้และกำไรนิวไฮ เนื่องจากปัจจุบันมีแบ็กล็อกแล้วประมาณ 2,337 ล้านบาท คาดว่าจะรับรู้เป็นรายได้ในช่วงครึ่งปีหลังนี้ 1,400 ล้านบาท
*ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 102 Mhz
*พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.